stanford-oval/wikipedia huggingface dataset:
וידאוגרפיה של אניגמה
The Cross of Changes

| שם השיר | צוות | קישורים חיצוניים |
| --- | --- | --- |
| "Return to Innocence" | במאי/ת: ג'וליאן טמפל |  |
הקליפ מתחיל בשחור-לבן כשאדם זקן חורש את האדמה בחוות פירות. הוא תולש חבוש מעץ ונוגס בו לפני שהוא נשכב על הדשא, גוסס. הפירות הנופלים המקיפים אותו עולים בחזרה אל העץ כשהקליפ עובר לצבע ואז חייו מוצגים הפוך, עובד וחי בכפר יחד עם אשתו. הקליפ מתקדם אחורה ומראה את החתונה של בני הזוג בכנסייה, ההתעלסות הראשונה שלהם בביתם והתקופה שבה שניהם היו צעירים. הקליפ מציג אז את האישה כילדה צעירה שרק לומדת לכתוב ואת הגבר כילד צעיר, נוגס בפרי. הקליפ מסתיים בהטבלה של הילד כתינוק. במהלך הקליפ, חד-קרן לבן, המייצג תמימות וטוהר, מופיע מספר פעמים כשהוא דוהר לאחור. הקליפ צולם במאלגה, ספרד.
| "Age of Loneliness" | במאי/ת: ביג טי-וי! |  |
הקליפ מכיל קליפים רבים ממרכז ניו יורק ומחיי היומיום בעיר. מוצגים גם חלקים עירוניים וגם חלקים פרווריים של העיר. ברוב הקליפים האלה יש גם אנשים בגילים שונים, גזעים ומגדר שונים שצפים ושוחים באוויר. כמה מהם מוצגים כשהם רטובים ועירומים. הם בלתי נראים לכאורה – לתושבי ניו יורק שמסביב. לקליפ אין סיפור ממשי, במקום זאת הוא מסתמך על התמונות הסוריאליסטיות במטרה ללכוד את הצופה. לקראת סוף הקליפ, עוברת מונית ליד בית קולנוע שעליו ניצב שלט "כמעט ירח מלא". זו התייחסות אפשרית אך לא מאומתת לשיר עם אותו שם באלבום הבא של אניגמה, שיצא ב-1996.
| "The Eyes of Truth" | במאי/ת: ג'וליאן טמפל |  |
הקליפ מתרחש באזור כפרי של נפאל. הוא מתחיל בתצפית על כוורנים בעבודה אבל פונה במהירות לאישה שמניחה את תינוקה בסל מקנה סוף והוא שט במורד נהר. התינוק נמצא בסופו של דבר על ידי פילים וגדל על ידם. מספר שנים לאחר מכן, הילד מתחיל במסע שלו עם הפיל, עובר דרך הרים ויערות לפני שהוא מגיע לכפר שבו הוא מתקבל על ידי דמויות משיחיות.
| "Out from the Deep" | במאי/ת: אנחל גרסיה |  |
בקליפ לשיר, אותו ביים הבמאי הוונצואלי אנחל גרסיה (שבמקביל עם קליף גסט, זכה בתחרות Make My Video של MTV לשיר "True Blue" של מדונה ב-1986), צוללן נתקל בצוללת עתיקה דמוית אטלנטיס. הוא מתהלך בעיר בדומה לקליפ של "Sadeness (Part I)". עד מהרה הוא מבין שהוא יכול לנשום בלי בלון החמצן. בסופו של דבר, הוא מנסה ליצור קשר עם אישה בעלת יופי מוזר, כשקצות אצבעותיהן נוגעות, כל הדמויות מתעוררות מסביבם לחיים. בהמשך לכך, מוצג חורבן העיר. כל היצורים שקמו לתחייה חוזרים למצבם הקודם – ציורי קיר. עם זאת, החורבן משפיע גם על הצוללן. במהלך הקליפ, ניתן לשמוע את מיכאל קרצו שר ”לכן אנחנו כאן” (”That's why we are here”).
Le Roi Est Mort, Vive Le Roi!

| שם השיר | צוות | קישורים חיצוניים |
| --- | --- | --- |
| "Beyond the Invisible" | במאי/ת: ג'וליאן טמפל |  |
הקליפ הנלווה לשיר בוים על ידי ג'וליאן טמפל וכולל שני רקדני קרח מחליקים ביער. הוא צולם ביער סברנקי, מרלבורו שנמצא בממלכה המאוחדת. משטח ההחלקה על הקרח נבנה במיוחד עבור הקליפ ולקח יותר משבוע להקפיא אותו. סיימון סקוטלנד, המפיק שלו, השתמש לאחר מכן בשם "Beyond the Invisible" כשם לחברת הקולנוע והבידור הביתית שלו. הוא נוצר בהשראת נימפות ו"מכונות אדם" אותן ניתן לראות על עטיפת האלבום.
| "T.N.T. for the Brain" | במאי/ת: אנתיאה בנטון |  |
בתחילתו, ניתן לראות כדור דיסקו בו ניתן לראות פנים של אדם. מיד לאחר מכן, ניתן לראות בחור עם מסכה ובגדים מעור מביט לכיוון המצלמה ומזמין את הצופה להיכנס לתוך הקליפ, לכאורה – הוא מתגלה בהמשך כמנחה המוצג במספר סצנות מעבר, ביניהן אחת בה הוא מוציא אש מהפה שלו. לאורכו של הקליפ, הוא מבצע את השורה "T.N.T. for the Brain". הקונספט של הקליפ עוסק באינטראקטיביות הנוצרת בין הצופה לבין הדמויות המופיעות בו והמטרה שלו היא ליצור קשר ביניהם וליצור חוויה דמיונית מסוימת. בהמשך לכך, פרצופים שונים מוצגים בתוך הכדור ותוך כדי מוצגות ארבע דלתות בסך הכול, לתוכן מציץ דרך עינית הצופה – היא מעוצבת בצורת משקפת. בקליפ ישנו שימוש עז בגלגל הצבעים המבטא את הרגשות והתחושות של האדם. משמעותו של הקליפ עוסקת בניסיון לייצג את התת-מודע והחשקים הפנימיים.
The Screen Behind the Mirror

| שם השיר | צוות | קישורים חיצוניים |
| --- | --- | --- |
| "Gravity of Love" | במאי/ת: תומאס ג'וב |  |
בקליפ של השיר, המתרחש בשנות ה-30 של המאה ה-20, נערך נשף מסכות באחוזה מפוארת, בעוד התשוקה מתחילה לגבור אצל חלק מהמשתתפים – הם חשים רגשות עזים המשנים את התנהגותם. הוא צולם במקום במבנה עליו היה אחראי האדריכל האוסטרי אוטו וגנר בפנצינג, רובע בווינה, אוסטריה. הבמאי שלו הוא תומאס ג'וב. התפאורה נוצרה בהשראת הסרט "אשתקד במרינבד" משנת 1961 ומספר סצנות מתוך סרטו של סטנלי קובריק מ-1999, "עיניים עצומות לרווחה".
| "Push the Limits" | במאי/ת: תומאס ג'וב |  |
הקליפ מציג גבר ואישה צעירים בשלושה קווי עלילה שונים – אך קשורים. השניים ניגשים למכונת ארקייד לשני שחקנים הממוקמת במגרש פתוח. שניהם בוחרים דמות במשחק שנוצרה בהשראת קנדו. רואים אותם כשהם לובשים את השריון ומכינים את עצמם למשחק, הילד לבוש שחור והאישה בלבן. בינתיים, סט תמונות שלישי מציג את הגבר והאישה המדמים יחסי מין במיטה הנמצאת באותו שדה, אך שניהם לובשים מסכות פשוטות עם הבעות עצובות המרמזות שהמעשים המדומים אינם בהסכמה מוחלטת. ככל שהקליפ מתקדם, סצנות המיטה נעשות אינטנסיביות יותר. הגבר מקבל את ידו על העליונה בשתי הסצנות אבל האישה נלחמת עד שהוא מפסיד. הקליפ צולם בדרום אפריקה, והדוגמנית הברזילאית מילין זרדו משחקת גם בתור האישה וגם בתור לוחמת הקנדו.
Love Sensuality Devotion: The Greatest Hits

| שם השיר | צוות | קישורים חיצוניים |
| --- | --- | --- |
| "Turn Around" | במאי/ת: תומאס ג'וב |  |
הקליפ בחלקו מונפש דיגיטלית. אין לו נושא ספציפי והוא כולל קליפים אקראיים רבים מהגדרות שונות מהזמן המודרני (כולל רקטות, ריקודים במועדונים, צפייה בכוכבים במזרח התיכון). יש בו לא מעט קטעים של נשים רוקדות, חלקן ללא בגדים, וחלקו אף מצונזר (באמצעות כדורים מסתובבים או בועות).
Voyageur

הסינגל השלישי מתוך האלבום, "Following the Sun", הוא הסינגל היחיד של אניגמה שלא צולם לו קליפ נלווה.
| שם השיר | צוות | קישורים חיצוניים |
| --- | --- | --- |
| "Voyageur" | במאי/ת: תומאס ג'וב |  |
בקליפ ניתן לראות אישה בגיל העמידה בבילוי לילי. היא זזה בצורה מאוד קופצנית, וגם משפיעה על כל מי שנמצא בסביבתה הקרובה לנוע באותה הדרך. היא מבקרת במסעדה, במועדון לילה ומאוחר יותר במסיבה. סצנה בולטת בקליפ היא המקום שבו האישה חולפת על פני צלב, ומחקה את ישו הצלוב. בהמשך לכך, היא חוזרת הביתה. מחוץ לשער שלה, היא עוצרת, מוציאה את האוזניות ומתחילה לנוע כרגיל.
| "Boum-Boum" | במאי/ת: צ'ארלס איימס |  |
השיר המתנגן בקליפ הוא לפי גרסת צ'יקן קלאב. הוא מציג שוב גבר צעיר וגברת נאת מראה בעיר מודרנית עם גורדי שחקים. שניהם מבלים את זמנם בנפרד זה מזה ברוב שעות היום, ובאמצע הקליפ הם נפגשים בתחנת רכבת תחתית. השניים יוצאים לקניות ולסיורים, כמו גם מפלרטטים אחד עם השני במסדרון שקט בבניין. הקליפ מסתיים כששניהם ביחד בדירתם, אוחזים זה בידיים של זה.
15 Years After

| שם השיר | צוות | קישורים חיצוניים |
| --- | --- | --- |
| "Hello and Welcome" | במאי/ת: תומאס ג'וב |  |
הקליפ כולל סצנות אימונים של המתאגרף הגרמני פליקס שטורם וסצנות של קרבות בזירת האגרוף. לקראת סוף הקליפ, מופיע לרגע קצר סוס לבן המזכיר את החד-קרן מתוך "Return to Innocence".
A Posteriori

האלבום יצא בפורמט DVD בדצמבר 2006, שכולל את כל האלבום בסראונד 5.1 עם תמונות גלקטיות בלבד בסגנון קליידוסקופ ודפוסים גאומטריים.
Seven Lives Many Faces

| שם השיר | צוות | קישורים חיצוניים |
| --- | --- | --- |
"Seven Lives": 
הקליפ התבסס ברובו על קליפים שנלקחו מהקליפים הקודמים, כמו "Push the Limits" ו-"Mea Culpa".
"La Puerta del Cielo": 
הקליפ התבסס ברובו על קליפים שנלקחו מהקליפ הקודם, כמו "Age of Loneliness".
MMX (The Social Song)

| שם השיר | צוות | קישורים חיצוניים |
| --- | --- | --- |
| "MMX (The Social Song)" | במאי/ת: אריסטידס מורנו מפיק/ה: Steadycamline |  |
כיוון שהשיר עצמו הוא שיתוף פעולה של המעריצים עצמם, הוא נוצר על בסיס הקליפים שהציגו מעריצים בכל העולם. ב-24 בינואר 2011 הוכרז אירוע אולטימטיבי לסינגל באתר הרשמי של אניגמה והוקמה תחרות קליפים. לאחר חודש של הגשות והצבעות, אריסטידס מורנו (Steadycamline) הוכרז לבסוף כזוכה בתחרות והפך למנהל הרשמי שלו. הקליפ כולל אנשים אקראיים רבים במקומות שונים בכל רחבי העולם מרימים את ראשם ומרחפים באוויר. מאוחר יותר, האישה, הדומה לדמות מלאך, אוחזת בכדור בצבע צהוב ושולטת בארבעת היסודות. לאורך כל הקליפ יש אור כחול שעף על פני השמים, שלרוב מתפרש כרעיון של מוזיקה או חיבור חברתי.
The Fall of a Rebel Angel

| שם השיר | צוות | קישורים חיצוניים |
| --- | --- | --- |
"Sadeness (Part II)": 
ב-10 באוקטובר 2016 פורסם הקליפ הרשמי של "Sadeness (Part II)" בערוץ היוטיוב של אניגמה. הוא צולם בשחור-לבן וכולל סצנות שונות המציגות עירום מצונזר. תיאורים שונים הקשורים למיניות ולנצרות נכללים בקליפ בהתאמה. מעבר לכך, ניתן לראות סצנה בה נראית אישה בתור ישו הצלוב.
"Amen": 
הקליפ הרשמי של "Amen" הועלה לערוץ היוטיוב של אניגמה ב-18 בנובמבר 2016. הוא צולם בשחור-לבן ברובו, אך קטע שצולם בצבע מוצג בסופו. בתחילתו, ניתן לראות בחורה כהת עור אוחזת בלפיד ומביטה בייאוש לתוך הלילה כשהיא משוטטת ביערות והירח מאיר עליה. סצנות המציגות את קו קלוקס קלאן ("KKK") מוצגות גם הן; זהו שמם הכולל של מספר ארגוני טרור גזעניים בארצות הברית, הדוגלים בעליונות לבנה, גזענות ושנאה למיעוטים. קורבנותיו העיקריים של הארגון הם מיעוטים אתניים כגון אפרו-אמריקאים, יהודים, מוסלמים, היספנים, אסייתים וילידים אמריקאים. בהמשכו, ניתן לראות את הבחורה ממשיכה לשוטט ביערות, וסצנות נוספות של עוני וייאוש מוצגות בהתאמה. לקראת הסוף, היא משליכה את הלפיד ונרות מרחפים מסביבה. הדבר בא לידי ביטוי בתור העובדה שהיא מצאה גאולה ותקווה מחודשת. נכון לפברואר 2024 עומד מונה הצפיות של הקליפ על למעלה מ-15 מיליון צפיות.
ביאורים

↑  רק פאם ג'יימס הייתה רשומה כמפיקה בקרדיטים של הקליפ, אך מקורות אחרים מייחסים את מייגן הוליסטר כמפיקה של הקליפ גם כן.
הערות שוליים

↑  Enigma | Composer, Actor, Producer, IMDb (באנגלית אמריקאית)
↑  Enigma - Sadeness - Part i (Official Video), נבדק ב-2024-04-06
↑  Enigma - Principles Of Lust (Official Video), נבדק ב-2024-04-06
↑  Enigma - Mea Culpa (Official Video), נבדק ב-2024-04-06
↑  Enigma - The Rivers Of Belief (Official Video), נבדק ב-2024-04-06
↑  Enigma - Return To Innocence (Official Video), נבדק ב-2024-04-06
↑  Enigma - Age Of Loneliness (Official Video), נבדק ב-2024-04-06
↑  Enigma - The Eyes Of Truth (Official Video), נבדק ב-2024-04-06
↑  Enigma - Out From The Deep (Official Video), נבדק ב-2024-04-06
↑  Enigma - Beyond The Invisible (Official Video), נבדק ב-2024-04-06
↑  Enigma - T.N.T. For The Brain (Official Video), נבדק ב-2024-04-06
↑  Enigma - Gravity Of Love (Official Video), נבדק ב-2024-04-06
↑  Enigma - Push The Limits (Official Video), נבדק ב-2024-04-06
↑  Enigma - Turn Around (Official Video), נבדק ב-2024-04-06
↑  Enigma - Following The Sun, נבדק ב-2024-04-06
↑  Enigma - Voyageur (Official Video), נבדק ב-2024-04-06
↑  Enigma - Boum-Boum (High Quality Video)!, נבדק ב-2024-04-06
↑  Enigma - Hello And Welcome (Official Video), נבדק ב-2024-04-06
↑  Enigma - Seven Lives (Official Video), נבדק ב-2024-04-06
↑  Enigma - La Puerta Del Cielo (Official Video), נבדק ב-2024-04-06
↑  MMX - The Social Song | ENIGMA (Official Video), נבדק ב-2024-04-06
↑  Enigma - Sadeness (Part II) (Official Video), נבדק ב-2024-04-06
↑  Enigma - Amen (Official Video), נבדק ב-2024-04-06
| אניגמה |
| --- | --- | --- |
מיכאל קרצו
דייוויד פירסטיין • פרנק פיטרסון • סנדרה קרצו • לואיזה סטנלי • פיטר קורנליוס • ינס גאד • אנדראס הארד • רות'-אן בויל • אנדרו דונלדס • אליזבת הוטון
| אלבומי אולפן | MCMXC a.D. • The Cross of Changes • Le Roi Est Mort, Vive Le Roi! • The Screen Behind the Mirror • Voyageur • A Posteriori • Seven Lives Many Faces • The Fall of a Rebel Angel |  |
| אלבומי אוסף | Love Sensuality Devotion: The Greatest Hits • Love Sensuality Devotion: The Remix Collection • Eppur si muove |  |
| מארזי תקליטורים | Trilogy • 15 Years After • The Platinum Collection • Enigma: Classic Album Selection |  |
| אלבומי וידאו | MCMXC a.D.: The Complete Video Album • A Posteriori • Seven Lives Many Faces |  |
| שירים | "Sadeness (Part I)" • "Mea Culpa (Part II)" • "Principles of Lust" • "The Rivers of Belief" • "Carly's Song" • "Return to Innocence" • "The Eyes of Truth" • "Age of Loneliness" • "Out from the Deep" • "I Love You ... I'll Kill You" • "Why! ..." • "Shadows in Silence" • "Beyond the Invisible" • "T.N.T. for the Brain" • "Gravity of Love" • "Push the Limits" • "Turn Around" • "Voyageur" • "Following the Sun" • "Boum-Boum" • "Hello and Welcome" • "Sitting on the Moon" • "Goodbye Milky Way" • "La Puerta del Cielo / Seven Lives" • "The Same Parents" • "MMX (The Social Song)" • "Sadeness (Part II)" • "Amen" |  |
| פרויקטים קשורים | סנדרה • קרצו ות'יירס • קורנליוס וקרצו • מוטי ספיישל • טראנס אטלנטיק אייר וייבס |  |
| ערכים קשורים | דיסקוגרפיה • אולפני א.ר.ט. • וידאוגרפיה |  |
טוריאי מוטוטאדה

| --- | --- |

 לידה:  1539 Okazaki, יפן 
 התאבד:  8 בספטמבר 1600 (בגיל 61 בערך) טירת פושימי, יפן 
 מדינה:  יפן 
 
זהו שם יפני; שם המשפחה הוא .
טוריאי מוטוטאדה (1539–1600), בנו של טוריאי טאדיושי, היה דאימיו בשירותו של טוקוגאווה איאיאסו, ומפקד חיל המצב של טירת פושימי שהתפרסם במות הגבורה שלו במהלך המצור על פושימי, שבו הושמד צבאו, שהיה בחסרון מספרי מובהק, על ידי צבאו של אישידה מיצונרי.
חרף אזהרות מרגליו על התקדמות האויב, החליט מוטוטאדה להישאר בטירת פושימי כדי להפגין את נאמנותו ללורד טוקוגאווה וכדי להשהות את צבא האויב. ההשתהות בטירת פושימי שנכפתה על צבא אישידה אפשרה ללורד טוקוגאווה לגייס צבא גדול ולהילחם באישידה בקרב סקיגהארה המפורסם (21 באוקטובר 1600).
התאבדותו של מוטוטאדה בנפילת פושימי הוא אחד ממעשי הספוקו המפורסמים ביותר בתולדות יפן.
חוק פרקינסון

| --- | --- |

כריכת המהדורה הראשונה של הספר
 מידע כללי
 מאת:  נורת'קוט פרקינסון
 איורים:  אוסברט לנקסטר
 שפת המקור:  אנגלית
 סוגה:  מסה 
 הוצאה
 הוצאה בשפת המקור:  הוצאת ג'ון מאריי
 תאריך הופעה ראשונה:  1958
 
חוק פרקינסון (באנגלית: Parkinson's law, or The Pursuit of Progress; בתרגום מילולי: חוק פרקינסון, או המרדף אחרי הקידמה) הוא ספר הומוריסטי למחצה שיצא לאור בשנת 1958 על ידי נורת'קוט פרקינסון, היסטוריון בריטי.
הספר מקבץ סדרת טורים שיצאו לאור לראשונה בשבועון האקונומיסט, ועוסק בארגונים בירוקרטיים. הוא זכה לפרסום בגלל התובנות שהוא מציע על חסרונותיה של הבירוקרטיה, ומבוסס על ניסיונו הנרחב של פרקינסון בשירות המדינה הבריטי. הספר נקרא על שם הכלל המנוסח בפרקו הראשון, הטוען כי "העבודה מתרחבת באופן כזה, שהיא מנצלת את כל הזמן המצוי לשם ביצועה".
תוכן הספר

פרקי הספר מטפלים באופן הומוריסטי במגוון בעיות של ארגונים בירוקרטים:
חוק פרקינסון: גידול בכמות הפקידים בארגון, ללא קשר לכמות העבודה שצריך לעשות.
רצון העם, או האספה הכללית השנתית: ניהול אספות הפרלמנט ואיך לשכנע קולות צפים וחברי פרלמנט מתנדנדים להצביע עבורך.
פיננסים גבוהים, או הנקודה בה נעלמה ההתעניינות: תהליך קבלת החלטות לאישור תקציבים, וכיצד אישור תקציב הקמת כור גרעיני לוקח 10 דקות ואילו תקציב לאישור בניית סככת אופניים מצריך מספר ישיבות.
מנהלים ומועצות, או מקדם אי-היעילות: דן במספר האידיאלי לחברי ממשלה (חמישה), מתאר כיצד מספר זה גדל וגדל עד שלא ניתן לקיים יותר דיון אפקטיבי, מה שמצריך הקמת "קבינט מצומצם", ואיך התהליך חוזר על עצמו שוב ושוב ושוב. פרקינסון אף מנסח נוסחה היתולית של "אי יעילותו של קבינט" עם פרמטרים כמו מספר החברים, גילם, אורך השולחן שלידו הם יושבים וכדומה.
הרשימה המצומצמת, או עקרונות בחירה: שיטות לבחירת וקבלת חברים לארגון כלשהו – לרוב ממשלתי, צבאי או כלכלי.
תוכניות ובניינים, או גוש בנייני הממשלה: מעבר של מוסד למבנה מפואר שנבנה במיוחד עבורו מסמן שהמוסד בתהליך שקיעה ועל סף חידלון.
ניפוי האישיות, או נוסחת הקוקטייל: זיהוי האנשים החשובים באמת על ידי ניתוח מסיבת קוקטייל.
אזקנאתנות, או שיתוק: מחלה ארגונית בה עובד ממורמר, קנאי אך כושל, גורם לאוזלת יד וחוסר מוטיבציה בפעילות הארגון, ולבסוף לשיתוקו ולפירוקו.
מסככת תמרים ל"פקרד", או נוסחה להצלחה: באמצעות דוגמת הקולי הסיני, מנתח פרקינסון מתי אדם שעלה לגדולה והתעשר מתחיל להפגין את עושרו והצלחתו.
שאלת הפנסיה, או גיל הפרישה: הקונפליקט בין מנהל בכיר ומנוסה לבין יורשו הצעיר והמבריק, וכיצד גורמים למנהל הבכיר לצאת לגמלאות כדי שהצעיר המוכשר יוכל לרשת את תפקידו.
"חוק פרקינסון" הראשון

בפרק הראשון של הספר, טוען פרקינסון כי לאדם נטייה טבעית להגדיל את כמות הזמן שעליו להשקיע בהשלמתה של מטלה מסוימת, עד למיצוי הזמן העומד לרשותו לביצועה. לפיכך, יש להגדיל באופן קבוע את מספר העובדים/פקידים.
על פי הסקותיו של פרקינסון, קיימים שני כוחות:
"הפקיד רוצה להגדיל את מספר פקודיו ולא את מספר יריביו".
"הפקידים מייצרים עבודה נוספת אחד עבור האחר".
כתוצאה מכך, מספר הפקידים במשרד בירוקרטי גדל אף על פי שהעבודה הממשית והיעילה אינה גדלה. הוא הגיע למסקנה זו לאחר שגילה כי ככל שהשליטה הבריטית מעבר לים קטנה בחשיבותה ומספר האוניות בחיל הים המלכותי קטן, כך גדל מספר העובדים בו ובמשרד המושבות.
"חוק פרקינסון" הראשון > בעקבות החוק

את "חוק פרקינסון" ניתן להגדיר בצורה כללית יותר: "הביקוש לאמצעי מסוים יתרחב תמיד כדי להתאים להיצע של אותו אמצעי".
מ"חוק פרקינסון" ניתן לגזור חוק דומה בתחום המחשבים: "הנתונים מתרחבים כך שימלאו את כל אזור האחסון הריק" - רכישה של זיכרון נוסף מעודדת שימוש בתהליכי ביצוע עתירי זיכרון. על פי תצפיות שנעשו בתחום המחשבים בעשר השנים האחרונות, נראה כי השימוש בזיכרון של מערכות מתפתחות נוטה להיות מוכפל כל שנה וחצי בערך. צפיפות הטרנזיסטורים על שבב אלקטרוני מוכפלת כל שנה וחצי בערך (ראו חוק מור), אם כי חוקי הפיזיקה מבטיחים כי הגידול על פי חוק מור לא יימשך עד אינסוף.
חוק הטריוויאליות

בפרק השלישי של הספר מופיעה הטענה לפיה ככל שהנושא יותר טריוויאלי, המשאבים שיידרשו כדי לדון בו יגדלו. הנימוק לכך, לפי פרקינסון, הוא שרוב האנשים אינם מבינים בנושאים מורכבים, ועל כן נוטים לקבל החלטות לגביהם בלי לדון בפרטים. לעומת זאת נושאים פשוטים (ולכן, בדרך כלל, מעוטי חשיבות) מעלים דיון שבו כל אחד מהמשתתפים יכול לכאורה להוכיח את יכולותיו, וכתוצאה להאריך את הדיון עד מאוד.
הספר בתרגום עברי

חוק פרקינסון: ועוד עיונים בבעיות מינהל; עברית: יוסף נדבה; רישומים: ר' אוסבורן וא' לנקסטר, תל אביב: הדר, תש"ך, תשל"ג.
החוק; מאנגלית: פאני מאוריבר, תל אביב: אור עם, תשמ"א 1981. (מהדורה חדשה).
חוקי פרקינסון: כללי הברזל של הבירוקרטיה. מאנגלית: עודד לוין, איורים: רוברט אוסבורן. ירושלים: סלע מאיר, 2024, מהדורה חדשה.
ראו גם

מבנה ארגוני - מונחים
מינהל ציבורי
המגזר הציבורי
בירוקרטיה
העיקרון הפיטרי
חוק הופשטטר
לקריאה נוספת

חוקי פרקינסון: כללי הברזל של הבירוקרטיה. מאנגלית: עודד לוין, איורים: רוברט אוסבורן. ירושלים: סלע מאיר, 2024, מהדורה חדשה.
הערות שוליים

↑  "Parkinson's Law". 19 בנובמבר 1955. נבדק ב-2017-11-28. {{cite web}}:  (עזרה) – הפרק הראשון, כפי שפורסם ב"אקונומיסט".
↑  אבי-טנא, דפדוף ראשון | מינהל, דבר, טור 2, 24 ביולי 1981.
| --- | --- |
בקרת זהויות :  GND: 4173364-2  VIAF: 284758278   WorldCat (עם VIAF): 284758278
חוסואה מחיאס

חוסואה אנטוניו מחיאס גרסיה (בספרדית: Josua Antonio Mejías García; נולד ב-9 ביוני 1997) הוא כדורגלן ונצואלי, המשחק בעמדת הבלם באתונה קליטיה ובנבחרת ונצואלה.
קריירה

מחיאס נולד בוולנסיה שבוונצואלה, והחל לשחק כדורגל במחלקות הנוער של קרבובו המקומית. ב-12 ביולי 2015 ערך את הופעת הבכורה שלו בקבוצה הבוגרת, שמשחקת בליגת העל הוונצואלית.
ביולי 2017, לאחר שהיה סגן אלוף העולם במונדיאל עד גיל 20 עם נבחרת ונצואלה הצעירה, טס לספרד והושאל ללגנס, אך זו החליטה להשאיל אותו לעונה אחת לקרטחנה מהליגות הנמוכות.
לאחר שהרשים בקרטחנה, רכשה אותו לגנס מקרבובו ב-2 ביולי 2018. לגנס שילמה לקרבובו כחצי מיליון אירו, והחתימה את מחיאס הצעיר על חוזה לחמש עונות.
ב-30 ביולי 2018 השאילה אותו לגנס לעונה אחת לז'ימנסטיק טרגונה, אך בינואר 2019 העבירה אותו חזרה לקרטחנה עד לסוף העונה.
לקראת עונת 2019/2020 הושאל לאתלטיקו מדריד, כשהוא משחק בעיקר בקבוצת המילואים של המועדון ומדי פעם מתאמן עם הקבוצה הבכירה, אך לא הרשים ובתום העונה שב ללגנס.
ב-29 בספטמבר 2020 הושאל לעונה אחת למלאגה מהליגה הספרדית השנייה.
ב-22 באוגוסט 2021 הושאל לעונה אחת לבית"ר ירושלים, עם אופציה לארבע שנים נוספות.. בתום העונה חתם על חוזה לשנתיים בקבוצה. במהלך פגרת מונדיאל 2022 טס מחיאס לוונצואלה, ובתום הפגרה טען כי דרכונו פג תוקף וכי הוא ממתין בוונצואלה עד לחידושו. ב-4 בינואר 2023 הודיע המועדון על שחרורו המיידי בשל התנהלותו.
ב-29 ביולי 2023 חתם באתונה קליטיה מהליגה היוונית השנייה.
קריירה > קריירת נבחרות

בינואר 2017 שיחק עם נבחרת ונצואלה הצעירה באליפות אמריקה הדרומית בכדורגל עד גיל 20 והגיע איתה למקום השלישי.
במאי 2017 שיחק עם הנבחרת בגביע העולם בכדורגל עד גיל 20 והגיע איתה עד לגמר בפעם הראשונה בהיסטוריה שלה, בו הפסידה הנבחרת 0–1 לנבחרת אנגליה הצעירה.
ב-8 באוקטובר 2021 ערך מחיאס את הופעת הבכורה שלו בנבחרת הבוגרת, במשחק מול ברזיל, שהסתיים בהפסד בתוצאה 1–3.
הערות שוליים

↑  El Leganés cede al central Josua Megías, subcampeón mundial sub 20 con Venezuela
↑  Mejías, nuevo fichaje del Nàstic
↑  Josua Mejías, cedido una temporada al Málaga C.F.
↑  Josua Mejías completa la defensa del Málaga para este curso, MARCA, ‏2020-09-29 (בספרדית)
↑  תומר לוי, ‏רשמי: ג'וסואה מחיאס חתם בבית"ר ירושלים, באתר ערוץ הספורט, 22 באוגוסט 2021
↑  חוזר לישראל: ג'וסואה מחייאס חתם לשנתיים נוספות בבירה, באתר בית״ר ירושלים
↑  "U-20 World Cup 2017 Results: England, Venezuela Progress to Final for 1st Time". bleacherreport.com. נבדק ב-14 ביוני 2017. {{cite web}}:  (עזרה)
חמסה (משחק)

| --- | --- |

 כללי
 סוגה:  משחק קוביות 
 מספר שחקנים:  2–
 הוצאה לאור:  חברת מילטון ברדלי 
 דרישות תוכנה
 פלטפורמות:  iOS 
 
חמסה או יאצי הוא משחק עם חמש קוביות משחק. במשחק חמסה כל שחקן בתורו מטיל כל קובייה מפעם אחת עד שלוש פעמים. המטרה במשחק היא לקבל בסופו של דבר סכום נקודות כמה שיותר גבוה.
קריטריונים המשפיעים על סכום הנקודות > חלק עליון

| קטגוריות | תיאורים | ניקוד | דוגמאות |
| --- | --- | --- | --- |
| אחת | כל צירוף | סכום הקוביות עם המספר 1 |  ניקוד: 3 |
| שתיים | כל צירוף | סכום הקוביות עם המספר 2 |  ניקוד: 6 |
| שלוש | כל צירוף | סכום הקוביות עם המספר 3 |  ניקוד: 12 |
| ארבע | כל צירוף | סכום הקוביות עם המספר 4 |  ניקוד: 8 |
| חמש | כל צירוף | סכום הקוביות עם המספר 5 |  ניקוד: 5 |
| שש | כל צירוף | סכום הקוביות עם המספר 6 |  ניקוד: 18 |
קריטריונים המשפיעים על סכום הנקודות > חלק תחתון

| קטגוריות | תיאורים | ניקוד | דוגמאות |
| --- | --- | --- | --- |
| שלישייה | לפחות שלוש קוביות זהות | סכום כל הקוביות |  ניקוד: 17 |
| רביעייה | לפחות ארבע קוביות זהות | סכום כל הקוביות |  ניקוד: 24 |
| פול האוס | שלושה של מספר אחד ושניים של אחר | 25 |  ניקוד: 25 |
| רצף קטן | ארבע קוביות עוקבות   (1-2-3-4, 2-3-4-5 או 3-4-5-6) | 30 |  ניקוד: 30 |
| רצף גדול | חמש קוביות עוקבות   (1-2-3-4-5 או 2-3-4-5-6) | 40 |  ניקוד: 40 |
| חמסה | כל חמש הקוביות אותו הדבר | 50 |  ניקוד: 50 |
| יד חופשית | כל צירוף | סכום כל הקוביות | i ניקוד: 14 |
חסך חושי

חסך חושי הוא מצב שבו מונעים מאחד החושים גירויים.  על ידי כיסוי עיניים ניתן למנוע גירוי מחוש הראייה. אטמי אוזניים מונעים את גירוי חוש השמיעה. באמצעים שונים ומתוחכמים יותר ופחות ניתן למנוע את גירויים של חושים אחרים. חסך חושי היה נושא למחקרים נרחבים בפסיכולוגיה, אך הוא ידוע לשמצה בעיקר כשיטה להוצאת הודאות מנחקרים.
בתנאים קשים של חסך חושי הצליח רק אחד מעשרה מתנדבים לעמוד בניסוי במשך יותר מעשר שעות. בין השאר התפתחה תחושה פרנואידית והזיות.
ריצ'רד פיינמן תיאר ניסויים לבחינת חסך חושי במכל ציפה שבהם השתתף:
"מכל חסך חושי דומה לאמבטיה גדולה, אבל עם מכסה שנסגר מלמעלה. בפנים יש חושך גמור, ומכיוון שהמכסה עבה, אין שום קול, יש משאבה קטנה שמזרימה אוויר פנימה. המים במכל הכילו מלחי אפסום, כדי שיהיו צפופים יותר ממים רגילים, אז אתה צף די בקלות. הטמפרטורה היא טמפרטורת הגוף. לא צריך להיות שום אור, שום קול, שום תחושת טמפרטורה, שום דבר! נכנסתי לשם תריסר פעמים וכל פעם נשארתי במכל שעתיים וחצי בערך"
פיינמן תיאר כיצד השהות במכל עוררה בו שלל הזיות. הוא הצליח להרגיש כיצד הוא "מזיז" את ה"אני" שלו מהמוח אל איברי הגוף ואחר כך אפילו הצליח "לצאת מהגוף" ולראות את איבריו מבחוץ: "ראיתי את העורף שלי כשכפות הידיים שלי נשענות עליו".
בית הדין האירופאי לזכויות האדם תיאר בפסק דין מ-1978 שיטות לגרימת חסך חושי שחוקרים בריטיים נקטו כנגד נחקרים שנחשדו בקשר עם טרור ה-IRA.  שק שחור הושם על ראשם של עצורים לפרקי זמן ממושכים, הם הושמו בחדר שבו היה רעש מחריש ובלתי נפסק, נמנעו מהם אכילה ושתייה. בית המשפט קבע כי שיטות אלו לא אנושיות ואסורות, אך אין הן מגיעות לדרגת "עינויים".
ראו גם

מכל ציפה
ניסויים בחסך לשוני
טרה ג'ונס

| --- | --- |

ג'ונס בשנת 2019
 לידה:  8 בינואר 2000 (בן 24) אפל ואלי, מינסוטה, ארצות הברית
 עמדה:  רכז
 גובה:  1.85 מטרים
 מספר:  33
 מכללה:  אוניברסיטת דיוק
 דראפט:  בחירה מספר 41, 2020 סן אנטוניו ספרס
 קבוצות כשחקן
 2020–:  סן אנטוניו ספרס
טרה אייזיאה ג'ונס (באנגלית: Tre Isiah Jones; נולד ב-8 בינואר 2000) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הרכז. אחיו הצעיר של הכדורסלן טיוס ג'ונס.
קריירת תיכונים ומכללות

ג'ונס נולד וגדל בעיר אפל ואלי שבמינסוטה. בסיום שנתו האחרונה ב"תיכון אפל ואלי" זכה בתואר שחקן התיכונים של העונה במינסוטה ("Minnesota Mr. Basketball") ונבחר להשתתף במשחק מקדונלד'ס אול-אמריקן.
בשנת 2017 החל ללמוד באוניברסיטת דיוק, והצטרף לקבוצת הכדורסל שלה יחד עם זאיון ויליאמסון, אר. ג'יי. בארט וקאם רדיש. בשתי עונותיו בקבוצה העמיד ממוצעים של 12.4 נקודות, 5.8 אסיסטים ו-4.0 ריבאונדים למשחק.
קריירה ב-NBA > סן אנטוניו ספרס

בדראפט ה-NBA‏ 2020 נלקח ג'ונס בבחירה ה-41, על ידי סן אנטוניו ספרס. בעונתו השלישית בקבוצה, 2022/2023, שימש כרכז הפותח של הספרס, ורשם ממוצעים של 12.9 נקודות ו-6.6 אסיסטים למשחק. ב-2 באפריל 2023 השיג את הטריפל-דאבל הראשון בקריירה שלו, במשחק מול סקרמנטו קינגס, ושישה ימים לאחר מכן שחזר את ההישג במשחק מול מינסוטה טימברוולבס.